पाएं अपने शहर की ताज़ा ख़बरें और फ्री ई-पेपरडाउनलोड करें
रांची। धनबाद-भुवनेश्वर गरीब रथ के यात्रियों ने बुधवार को हटिया स्टेशन पर जमकर हंगामा किया। यात्रियों का कहना था कि धनबाद से ही ट्रेन की बोगी जी2, जी5 और जी7 में पानी नहीं आ रहा था। इसके अलावा जी3 बोगी का एसी काम नहीं कर रहा था।
धनबाद से हटिया पहुंचने के दौरान यात्रियों ने टीटीई से कई बार शिकायत की, पर रास्ता नहीं निकला। ट्रेन के हटिया पहुंचते ही यात्रियों ने डिप्टी स्टेशन मास्टर के चैंबर में घुसकर हंगामा शुरू कर दिया। यात्री जल्द से जल्द ट्रेन में पानी और एसी ठीक करने की मांग कर रहे थे।
चेन पुलिंग के चलते डेढ़ घंटे खड़ी रही ट्रेन
स्टेशन पर यात्रियों का हंगामा करीब डेढ़ घंटे तक चलता रहा। डिप्टी स्टेशन मास्टर हेमंत तिर्की और डीके सोरेन ने यात्रियों को समझाने की कोशिश की, मगर नाकाम रहे। यात्री प्लेटफॉर्म पर ही जमे रहे और ट्रेन में बैठने से इंकार कर दिया। इसके बाद एसी और पानी के लिए संबंधित विभाग के कर्मचारी बुलाए गए। तब जाकर मरम्मत का काम रात 9.40 तक पूरा हुआ और रात 9.45 बजे ट्रेन हटिया स्टेशन से रवाना हुई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn